CELEX: 32010L0027
Language: ro
Date: 2010-04-23 00:00:00
Title: Directiva 2010/27/UE a Comisiei din 23 aprilie 2010 de modificare a Directivei 91/414/CEE a Consiliului în vederea includerii triflumizolului ca substanță activă (Text cu relevanță pentru SEE)

24.4.2010   
            
            
               RO
            
            
               Jurnalul Oficial al Uniunii Europene
            
            
               L 104/54
            
         DIRECTIVA 2010/27/UE A COMISIEI
   din 23 aprilie 2010
   de modificare a Directivei 91/414/CEE a Consiliului în vederea includerii triflumizolului ca substanță activă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:
   
               (1)
            
            
               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a fazei a treia din programul de lucru menționat la articolul 8 alineatul (2) din Directiva 91/414/CEE, precum și o listă de substanțe active care trebuie evaluate în vederea eventualei lor includeri în anexa I la Directiva 91/414/CEE. Această listă a inclus triflumizolul. Prin Decizia 2008/748/CE a Comisiei (4), s-a hotărât neincluderea substanței triflumizol în anexa I la Directiva 91/414/CEE.
            
         
               (2)
            
            
               În conformitate cu articolul 6 alineatul (2) din Directiva 91/414/CEE, notificatorul inițial a prezentat o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).
            
         
               (3)
            
            
               Cererea a fost transmisă Țărilor de Jos, desemnate stat membru raportor prin Regulamentul (CE) nr. 451/2000. Perioada de timp pentru procedura accelerată a fost respectată. Specificarea substanței active și utilizările indicate sunt identice cu cele care au făcut obiectul Deciziei 2008/748/CE. Aplicarea respectivă respectă, de asemenea, cerințele de fond și de procedură restante menționate la articolul 15 din Regulamentul (CE) nr. 33/2008.
            
         
               (4)
            
            
               Țările de Jos au evaluat noile informații și date furnizate de notificator și au pregătit un raport suplimentar la 6 martie 2009.
            
         
               (5)
            
            
               Raportul suplimentar a fost revizuit inter pares de către statele membre și de către EFSA și a fost prezentat Comisiei la data de 14 decembrie 2009 sub forma unor concluzii EFSA privind triflumizolul (6). Acest raport a fost examinat de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la 12 martie 2010 sub forma raportului de reexaminare al Comisiei privind substanța triflumizol.
            
         
               (6)
            
            
               Noua evaluare efectuată de statul membru raportor și concluzia EFSA s-au concentrat asupra subiectelor de preocupare care duseseră la neincluderea substanței. Aceste preocupări au fost legate de evaluarea riscului inacceptabilă pentru operatori și lucrători.
            
         
               (7)
            
            
               Noile date prezentate de notificator arată că expunerea operatorilor și a lucrătorilor poate fi considerată ca fiind acceptabilă, cu condiția purtării unui echipament de protecție suplimentar.
            
         
               (8)
            
            
               Diferitele examinări efectuate au arătat că produsele de protecție a plantelor care conțin triflumizol pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, este adecvat ca triflumizolul să fie inclus în anexa I, pentru a se asigura că în toate statele membre autorizațiile pentru produsele de protecție a plantelor conținând această substanță activă pot fi acordate în conformitate cu dispozițiile directivei respective.
            
         
               (9)
            
            
               Prin urmare, Directiva 91/414/CEE ar trebui modificată în consecință.
            
         
               (10)
            
            
               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică conform anexei la prezenta directivă.
   Articolul 2
   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 30 noiembrie 2010 cel târziu. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare la data de 1 iulie 2010.
   Articolul 4
   Prezenta directivă se adresează statelor membre.
   
      Adoptată la Bruxelles, 23 aprilie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 230, 19.8.1991, p. 1.
   
      (2)  JO L 55, 29.2.2000, p. 25.
   
      (3)  JO L 224, 21.8.2002, p. 23.
   
      (4)  JO L 252, 20.9.2008, p. 37.
   
      (5)  JO L 15, 18.1.2008, p. 5.
   
      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance triflumizole (Concluzie asupra evaluării inter pares pentru pesticide privind evaluarea riscului legat de substanța activă triflumizol). EFSA Journal 2009; 7(12):1415. [49 pp.]. doi:10.2903/j.efsa.2009.1415. Disponibil la adresa: www.efsa.europa.eu
   
      ANEXĂ
      Se adaugă următoarea rubrică la sfârșitul tabelului din anexa I la Directiva 91/414/CEE:
      
         
                     Nr.
                  
                  
                     Denumire comună, numere de identificare
                  
                  
                     Denumire IUPAC
                  
                  
                     Puritate (1)
                     
                  
                  
                     Intrare în vigoare
                  
                  
                     Expirarea includerii
                  
                  
                     Dispoziții specifice
                  
               
                     „311
                  
                  
                     Triflumizol
                     Nr. CAS 99387-89-0
                     Nr. CIPAC: 730
                  
                  
                     
                        (E)-4-clor-α,α,α-trifluor-N-(1-imidazol-1-il-2-propoxietiliden)-o-toluidină
                     
                  
                  
                     ≥ 980 g/kg
                     Impurități:
                     Toluen: maximum 1 g/kg
                  
                  
                     1 iulie 2010
                  
                  
                     30 iunie 2020
                  
                  
                     PARTEA A
                     Se pot autoriza numai utilizările ca fungicid în sere pe substraturi artificiale.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de examinare privind triflumizolul, în special anexele I și II, în versiunea definitivă elaborată de Comitetul permanent pentru lanțul alimentar și sănătatea animală din 12 martie 2010.
                     În această evaluare generală, statele membre țin cont în special de:
                     
                                 —
                              
                              
                                 siguranța operatorului și lucrătorului: condițiile de utilizare prevăd folosirea de echipamente de protecție personală corespunzătoare;
                              
                           
                                 —
                              
                              
                                 potențialul impact asupra organismelor acvatice și trebuie să se asigure că în condițiile de autorizare sunt incluse, dacă este necesar, măsuri de reducere a riscurilor.”
                              
                           
               
      
         (1)  Detalii suplimentare privind identitatea și specificațiile substanței active se găsesc în raportul de reexaminare.